उन्होंने अपने क्रेडिट कार्ड का इस्तेमाल कर कुछ बड़ी खरीदारी भी की और क्रेडिट कार्ड के कुल 60,000 रुपये उन पर बकाया हैं। वह इस महीने न्यूनतम राशि यानी 'मिनिमम अमाउंट ड्यू' चुकाती हैं और बकाया अगले महीने के बिल जुड़ता रहता है। क्रेडिट कार्ड बकाया राशि पर हर महीने 3 फीसदी या उससे अधिक या सालाना 36 से 42 फीसदी ब्याज वसूलते हैं। हालांकि खान का बकाया हर महीने बढ़ता जा रहा है, लेकिन उन्हें अभी तक यह भान नहीं हुआ है कि स्थिति कितनी गंभीर हो सकती है। वह बेफिक्र होकर कहती हैं कि जब जरूरत पड़ेगी तो वह पूरा बकाया चुका देंगी। आज बहुत से वयस्क युवा अपने वेतन का 30 से 45 फीसदी हिस्सा मनोरंजन, बाहर खाने और यात्रा आदि पर खर्च करते हैं। युवतियां अपने वेतन का एक अच्छा खासा हिस्सा कपड़ों और सौंदर्य प्रसाधनों पर खर्च करती हैं।